《客夜有怀乌程吴右公明府董芑章参谋两表兄》
清代·李绳远

一送滇池草，重行楚岸花。故人俱远宦，遥夕倍思家。

沙暗三秋雁，河明八月槎。天风洞庭叶，萧飒坠霜华。

作者简介：（1633—1708）清浙江秀水人，字斯年，号寻壑、樵岚山人、补黄村农。李良年兄。诸生。入国子监，考授州同，不就。游幕四方。晚年信佛。工诗文，尤善骈文。自作《补黄村农生圹志》，述其生平。有《寻壑外言》。